**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 7 ОТ 19 ДЕКЕМВРИ 2013 Г. ЗА РЕДА И НАЧИНА ЗА ИЗЧИСЛЯВАНЕ И ОПРЕДЕЛЯНЕ РАЗМЕРА НА ОБЕЗПЕЧЕНИЯТА И ОТЧИСЛЕНИЯТА, ИЗИСКВАНИ ПРИ ДЕПОНИРАНЕ НА ОТПАДЪЦИ** (обн., ДВ, бр. 111 от 2013 г., изм. и доп., бр. 7 от 2017 г.)

§ 1 Създава се чл. 1, ал. 1, т.5:

„5. изчисляване и определяне на изпълнението на целите по чл. 31, ал. 1 от ЗУО и разпределение на тези цели спрямо регионите по чл. 49, ал. 9 от ЗУО.“

§2 В чл. 25 се правят следните изменения:

1. „За изразходване на събраните финансови средства от банковата сметка по чл. 22 кметът на общината, собственик на депото, подава заявление до директора на РИОСВ, в което посочва размера на исканите средства и предназначението им.

(5) В 14-дневен срок от постъпване на заявлението директорът на РИОСВ може еднократно да изиска отстраняването на нередовности и/или предоставянето на допълнителна информация, за което уведомява заявителя.

(6) В 14-дневен срок от уведомлението по ал. 1 заявителят отстранява указаните нередовности и/или предоставя исканата информация.

(7) В 14-дневен срок от постъпване на заявлението или отстраняване на нередовностите и/или предоставяне на исканата информация директорът на съответната РИОСВ се произнася с мотивирано решение, с което дава съгласие или отказва предоставянето на средствата.“

§ 3.В чл. 27 се правят следните изменения:

1. В ал. 1, т. 2 думите „определени в наредбата по чл. 43, ал. 5 ЗУО“ се заменят с „по чл. 31, ал. 1, т. 2 ЗУО“.

2. В ал. 12, 13 и 15 думите „чл. 17, ал. 1, т. 1 от наредбата по чл. 43, ал. 5 ЗУО за разделно събиране на биоотпадъците“ се заменят с „чл. 28а, ал. 4“.

§4.Член 28 се отменя.

§ 5Създава се Глава шеста „а“ с чл. 28а и чл. 28б:

**„Глава шеста „а“.**

**ИЗЧИСЛЯВАНЕ ИЗПЪЛНЕНИЕТО НА ЦЕЛИТЕ ПО ЧЛ. 31, АЛ. 1 ОТ ЗУО**

Чл. 28а. (1) Лицата, извършващи дейности с битови отпадъци, в т.ч. биоотпадъци, водят отчетни книги и предоставят годишни отчети съгласно изискванията на наредбата по чл. 48, ал. 1 от ЗУО.

(2) Ежегодно в срок до 30 септември изпълнителният директор на Изпълнителната агенция по околна среда (ИАОС) обобщава и публикува информация за предходната календарна година по общини и региони за изпълнение на целите по чл. 31, ал. 1 от ЗУО.

(3) В 30-дневен срок от публикуването на информацията по ал. 2 общините могат да изразят становище и да направят предложения за изменение и/или допълнение на информацията.  
(4) Ежегодно в срок до 20 ноември въз основа на информацията по ал. 2 и становищата на общините по ал. 3, ако такива са представени, министърът на околната среда и водите или оправомощено от него длъжностно лице издава мотивирана заповед, с която определя общините, които са изпълнили целите по чл. 31, ал. 1 от ЗУО, и общините, които не са изпълнили целите по чл. 31, ал. 1 от ЗУО за предходната календарна година.

(5) Заповедта по ал. 4 се публикува на интернет страницата на Министерството на околната среда и водите (МОСВ) в 3-дневен срок от издаването ѝ.

(6) Заповедта по ал. 4 може да се обжалва в 14-дневен срок от оповестяването ѝ по реда на Административнопроцесуалния кодекс.

Чл. 28б. (1) Целите по чл. 31, ал. 1 от ЗУО се разпределят между регионите по чл. 49, ал. 9 от ЗУО на базата на морфологичния състав на отпадъците, генерирани на територията на общините във всеки от регионите, и решението по чл. 26, ал. 1, т. 6 от ЗУО, ако такова е прието, като конкретните цели за общините се определят с мотивирана заповед на изпълнителния директор на ИАОС и се оповестяват на интернет страницата на агенцията. Целите се актуализират на всеки 5 години със заповед на изпълнителния директор на ИАОС.  
(2) Проектът на заповед по ал. 1 се оповестява на интернет страницата на ИАОС за период, не по-кратък от 30 дни.

(3) Изпълнението на целите по чл. 31, ал. 1, т. 1, 3 и 4 от ЗУО се изчислява по методите съгласно Решение за изпълнение (ЕС) 2019/1004 на Комисията от 7 юни 2019 година за установяване на правила за изчисляване, проверка и докладване на данни относно отпадъците в съответствие с Директива 2008/98/ЕО на Европейския парламент и на Съвета и за отмяна на Решение за изпълнение C(2012) 2384 на Комисията (ОВ, L 163 от 20.6.2019 г), наричано по-нататък "Решение на Комисията от 7 юни 2019 г.".

(4) Целта по чл. 31, ал. 1, т. 2 от ЗУО за ограничаване на количеството депонирани биоразградими битови отпадъци се изчислява за всяка година като процент на количеството депонирани биоразградими отпадъци спрямо количеството на образуваните  
биоразградими отпадъци през 1995 г. в Република България. За 2020 г. разрешените за депониране биоразградими отпадъци в съответния регион са 109 кг/жител.

(5) Дейността по компостиране на място на образуване на биоразградимите отпадъци се счита за дейност по предотвратяване образуването на отпадъците и не се отчита за изпълнение на целите по чл. 31, ал. 1 ЗУО.

(6) Кметовете на общините във всеки от регионите по чл. 49, ал. 9 ЗУО извършват на всеки 5 години морфологичен анализ на състава и количеството на битовите отпадъци, образувани на територията на съответната община, съгласно методика, утвърдена със заповед на министъра на околната среда и водите.

(7) Обжалването на заповедта по ал. 1 не спира нейното изпълнение.“

§5Чл. 29 се изменя така:

„Директорът на РИОСВ публикува всеки месец информация на интернет страницата на регионалната инспекция за събраните, дължимите и изразходвани обезпечения и отчисления.“

§6В Преходните и заключителни разпоредби § 6, 7, 8, 9, и10 се отменят.